**DERECSKE VÁROS ÖNKORMÁNYZATA KÉPVISELŐ-TESTÜLETE**

**.../2023. (X. 27.) önkormányzati rendelete**

**az önkormányzat tulajdonában álló lakások és nem lakás céljára szolgáló helyiségek bérbeadásának, valamint elidegenítésének feltételeiről szóló 34/2018. (XII. 21.) önkormányzati rendelet módosításáról**

Derecske Város Önkormányzata Képviselő-testülete a Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény 2. számú mellékletében kapott felhatalmazás alapján, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában meghatározott feladatkörében eljárva, az Önkormányzat Szervezeti és Működési Szabályzatáról szóló 11/2013. (III. 29.) önkormányzati rendelet 4. mellékletében biztosított véleményezési jogkörében eljáró Derecske Város Önkormányzata Képviselő-testületének Városfejlesztési és Pénzügyi Bizottsága, valamint a Családügyi és Esélyteremtési Bizottsága véleményének kikérésével a következőket rendeli el:

**1. §**

(1) Az önkormányzat tulajdonában álló lakások és nem lakás céljára szolgáló helyiségek bérbeadásának, valamint elidegenítésének feltételeiről szóló 34/2018. (XII. 21.) önkormányzati rendelet (a továbbiakban: Rendelet) 2. § (1) és (2) bekezdése helyébe a következő rendelkezések lépnek:

„(1) A bérlő kijelölésére vagy kiválasztására vonatkozó jogokat a Képviselő-testület, a Városfejlesztési és Pénzügyi Bizottság, a Családügyi és Esélyteremtési Bizottság és a Polgármester, míg a bérbeadói hozzájárulás jogát a Képviselő-testület és a Polgármester gyakorolja az e rendeletben meghatározott hatáskörmegosztás szerint.

(2) A bérbeadói egyéb, törvényben vagy az önkormányzat rendeletében meghatározott feladatokat – a bérlő kijelölési vagy kiválasztási jog, továbbá a bérbeadói hozzájárulás megadása kivételével – az alábbi szervek gyakorolják:

*a)* a Derecskei Városgazdálkodási Nonprofit Korlátolt Felelősségű Társaság (a továbbiakban: Kft.),

*b)* a Derecskei Közös Önkormányzati Hivatal (a továbbiakban: Hivatal) Jogi és Szervezési Csoportja (a továbbiakban: Jogi és Szervezési Csoport), az Üzemeltetési és Ellátási Csoportja (a továbbiakban: Üzemeltetési és Ellátási Csoport), valamint a Pénzügyi és Költségvetési Csoportja (a továbbiakban: Pénzügyi és Költségvetési Csoport).”

(2) A Rendelet 2. §-a a következő (2a)–(2d) bekezdéssel egészül ki:

„(2a) A Kft. az 5. mellékletben meghatározott lakások és a 8. mellékletben meghatározott helyiségek vonatkozásában a bérbeadói kötelezettségek teljesítése körében – közszolgáltatási szerződés alapján – az alábbi feladatokat köteles ellátni:

*a)* az üresen álló lakás és helyiség rendszeres ellenőrzése azok bérbeadásáig terjedően,

*b)* a bérleti szerződés megkötését követően a lakás, illetve helyiség birtokbaadása, a rendeltetésszerű használat ellenőrzése,

*c)* bérleti jogviszony megszűnése esetén a lakás, illetve helyiség birtokba visszavétele,

*d)* a bérleti és használati díjak beszedése, az ehhez kapcsolódó nyilvántartások vezetése, kivéve a költségelven meghatározott lakásokat és helyiségeket, amelyek bérleti és használati díját a Hivatal Pénzügyi és Költségvetési Csoportja szedi be,

*e)* bérleti vagy használati díj meg nem fizetése esetén a bérlő részére írásbeli fizetési felszólítás megküldése, a kintlévőségek behajtása érdekében szükséges intézkedések megtétele azzal, hogy a költségelven meghatározott lakások és helyiségek esetében fennálló bérleti vagy használati díj meg nem fizetése esetén a bérlő részére a fizetési felszólítás, valamint a kintlévőségek behajtása érdekében szükséges intézkedések megtételéről a Hivatal Jogi és Szervezési Csoportja gondoskodik,

*f)* a lakás és helyiség karbantartásával, felújításával, eszközök pótlásával, cseréjével kapcsolatos bérbeadói kötelezettségek elvégzése,

*g)* az önkormányzat és a Kft. között fennálló közszolgáltatási szerződésben meghatározott további feladatok elvégzése,

*h)* a bérbeadó előírásai szerint folyamatos adatközlés a közreműködési kötelezettség teljesítése során tett intézkedésekről.

(2b) A Jogi és Szervezési Csoport az e rendelet hatálya alá tartozó lakás és helyiség vonatkozásában végzi az alábbi feladatokat:

*a)* pályázati eljárások előkészítése, lebonyolítása,

*b)* a 3. § (2) bekezdés *b) – f)* pontjában meghatározott bérbeadás esetén a döntés előkészítése,

*c)* bérleti szerződés előkészítése, megkötésében közreműködés,

*d)* bérleti szerződés módosításának előkészítése,

*e)* bérleti szerződés megszűnésének, megszüntetésének előkészítése,

*f)* a szerződések 1-1 példányának átadása a lakás, helyiség kezelője részére, valamint önkormányzati kezelésű lakás, helyiség esetén a Pénzügyi és Költségvetési Csoport részére,

*g)* a lakás és helyiség birtokbaadásáról és a visszavételről a kezelő szervvel történő egyeztetés után a bérlő tájékoztatása,

*h)* a kezelő szervek közreműködésével a lakás, helyiség birtokbaadása, birtokának visszavétele,

*i)* a lakás és helyiség rendeltetésszerű használatának ellenőrzése a kezelő szerv közreműködésével,

*j)* költségelvű lakás és helyiség, valamint a 9. mellékletben meghatározott helyiségek esetében a bérleti díj, használati díj meg nem fizetése esetén a teljesítésére írásbeli felszólítás előkészítése,

*k)* mindazon feladatok végzése, amelyet e Rendelet a továbbiakban a Jogi és Szervezési Csoport részére meghatároz.

(2c) Az Üzemeltetési és Ellátási Csoport a 9. mellékletben meghatározott helyiségek vonatkozásában a bérbeadói kötelezettségek teljesítése körében az alábbi feladatokat köteles ellátni:

*a)* az üresen álló helyiség rendszeres ellenőrzése azok bérbeadásáig terjedően,

*b)* a bérleti szerződés megkötését követően közreműködés a Jogi és Szervezési Csoporttal a helyiség birtokbaadásában, a helyiség rendeltetésszerű használatának ellenőrzésében,

*c)* bérleti jogviszony megszűnése esetén a helyiség birtokba visszavételében közreműködés a Jogi és Szervezési Csoporttal,

*d)* a helyiség karbantartásával, eszközök pótlásával, cseréjével kapcsolatos bérbeadói kötelezettségek elvégzése érdekében a szükséges intézkedések megtétele.

(2d) A Pénzügyi és Költségvetési Csoport a költségelven meghatározott lakások és helyiségek, valamint a 9. mellékletben meghatározott helyiségek vonatkozásában a bérbeadói kötelezettségek teljesítése körében végzi a bérleti és használati díjak beszedését, és az ehhez kapcsolódó nyilvántartások vezetését.”

**2. §**

(1) A Rendelet 3. § (4) bekezdése helyébe a következő rendelkezés lép:

„(4) A lakásbérleti jogviszonyt a bérbeadó és a bérlő szerződése határozott vagy határozatlan időtartamra, vagy valamely feltétel bekövetkezéséig hozza létre. A határozott időtartam legfeljebb 5 év lehet. A lakásbérleti jogviszony a lakásra és a lakáshoz tartozó helyiségekre terjed ki. A bérlőt és a vele együttlakó személyeket a közös használatra szolgáló helyiségek és területek használatának joga is megilleti.”

(2) A Rendelet 3. §-a a következő (4a) bekezdéssel egészül ki:

„(4a) A (4) bekezdésben foglaltaktól eltérően a szociális helyzet alapján, pályázat útján történő bérbeadás esetén, a 4. § (2)-(4) bekezdésében foglalt feltételek fennállásakor, a határozott idő letelte után a Családügyi és Esélyteremtési Bizottság a szerződést legfeljebb 1 alkalommal, maximum 2 évvel meghosszabbíthatja.”

**3. §**

A Rendelet 4. § (4) bekezdése a következő g) ponttal egészül ki:

*(Szociális körülmények alapján szociális bérlet azzal a személlyel létesíthető:)*

„*g)* aki tartósan beteg kiskorú vagy nagykorú gyermek eltartásáról gondoskodik.”

**4. §**

A Rendelet 6. § (4) bekezdése helyébe a következő rendelkezés lép:

„(4) A pályázati kiírást 30 napra a Hivatal hirdetőtáblájára ki kell függeszteni, illetve Derecske Város honlapján közzé kell tenni, melyről a Jogi és Szervezési Csoport gondoskodik.”

**5. §**

A Rendelet 10. §-a a következő (4) bekezdéssel egészül ki:

„(4) A szolgálati jelleggel történő bérbeadás esetén a 7. mellékletben a költségelven vagy piaci alapon bérbeadott lakásra megállapított lakbér mértéket kell alkalmazni.”

**6. §**

A Rendelet 12. § (3) bekezdése helyébe a következő rendelkezés lép:

„(3) A bérbeadó és a bérlő megállapodhatnak, hogy a lakást a bérlő teszi rendeltetésszerű használatra alkalmassá és látja el a komfortfokozatának megfelelő lakásberendezésekkel. A megállapodásban a felmerülő költségek megtérítését és annak feltételeit a következők szerint kell meghatározni:

*a)* a bérleti szerződés megkötése előtt a bérlő részvételével fel kell mérni és a bérlő nyilatkozatát figyelembe véve a bérleti szerződés mellékletét képező megállapodásban rögzíteni kell, hogy a munkálatok közül várhatóan melyek merülnek fel, valamint azt, hogy a bérlő a munkálatokat elkívánja-e végezni, ha igen, tételesen meg kell határozni az elvégzendő munkálatokat, és azok várható költségének legmagasabb összegét a bérbeadó által előzetesen bekért ajánlatban foglaltak alapján,

*b)* a megállapodásban ki kell kötni a teljesítés határidejét,

*c)* a megállapodás alapjául szolgáló költségeket a bérlőnek hitelt érdemlően számlákkal kell igazolni azzal, hogy a bérbeadó kötelezettségvállalása nem haladhatja meg az előzetesen általa bekért, legkedvezőbb ajánlatban szereplő – az a) pontban meghatározott – összeget,

*d)* a teljesítést a Hivatal Településfejlesztési és Beruházási Csoportja ellenőrzi, az ellenőrzésről jegyzőkönyvet vesz fel, amely alapján a teljesítést a Polgármester igazolja,

*e)* a megállapodásban rögzíteni kell, hogy a bérlő által elvégeztetett munkálatok hitelt érdemlően igazolt költségeinek összegét – figyelembe véve a c) pontban foglaltakat – alapul véve a fizetendő bérleti díj összegét havonta egyenlő arányban, de legfeljebb a bérleti díj 50%-áig terjedő mértékben kell csökkenteni bérleti díj beszámítással,

*f)* ha bérleti szerződés azt megelőzően megszűnik, mint ahogyan a költségek bérleti díjba történő beszámítása megtörténik, a bérlő részére a fennmaradt összeget a lakás bérbeadónak való visszaadásakor egy összegben meg kell fizetni.”

**7. §**

A Rendelet 15. § (1) és (2) bekezdése helyébe a következő rendelkezések lépnek:

„(1) A bérbeadó köteles gondoskodni:

*a)* az épület karbantartásáról,

*b)* az épület központi berendezéseinek állandó üzemképes állapotáról,

*c)* a közös használatra szolgáló helyiségek állagában, továbbá e helyiségek berendezéseiben keletkezett hibák megszüntetéséről,

*d)* a lakás burkolatainak, ajtóinak, ablakainak és a lakás berendezéseinek pótlásáról és cseréjéről,

*e)* az épület felújítása, illetve a vezetékrendszer meghibásodása miatt a lakáson belül szükséges munkák elvégzéséről,

*f)* mindazon feladatokról, amely a Ltv. rendelkezései alapján nem bérlői kötelezettségek.

(2) A bérlő köteles gondoskodni:

*a)* a lakás burkolatainak, ajtóinak, ablakainak és a lakás berendezéseinek karbantartásáról és felújításáról,

*b)* a lakás tisztántartásáról, a bérlet időtartama alatti tisztasági festéséről,

*c)* két vagy több lakásos házingatlanban a közös használatra szolgáló helyiségek (különösen: közös pince, padlástérség, melléképület, tároló) tisztántartásáról, a közös használatra szolgáló terület (különösen: udvar, kert) tisztán, rendben tartásáról, fűnyírásról, gyomtalanításról, a növényzet gondozásáról,

*d)* az épülettel, a közös használatra szolgáló helyiségekkel és területtel összefüggő – az (1) bekezdés a)-c) pontjában és a c) pontban foglaltakon felül felmerülő – a bérlő által szerződésben vállalt vagy jogszabályban meghatározott más kötelezettségeket a bérlő köteles teljesíteni,

*e)* mindazon feladatokról, melyek a Ltv. rendelkezései alapján nem bérbeadói kötelezettségek.”

**8. §**

A Rendelet 16. §-a helyébe a következő rendelkezés lép:

**„16. §**

(1) A bérbeadó megbízottja a rendeltetésszerű lakáshasználatot, valamint a bérleti jogviszonyból fakadó bérlői kötelezettségek teljesítését egy naptári éven belül legalább egy alkalommal – a bérlő szükségtelen háborítása nélkül – jogosult ellenőrizni. Ha a bérlemény ellenőrzése során rendeltetésellenes lakáshasználatot vagy a bérlői kötelezettségek elmulasztását állapítják meg, évente több alakommal is lehet bérleményellenőrzést tartani.

(2) A bérlő a lakásba történő bejutást biztosítani, és az ellenőrzést tűrni köteles.”

**9. §**

A Rendelet 17. §-a a következő (7) bekezdéssel egészül ki:

„(7) A bérbeadói hozzájárulással kapcsolatos hatáskört a Képviselő-testület gyakorolja.”

**10. §**

(1) A Rendelet 19. § (4) bekezdése helyébe a következő rendelkezés lép:

„(4) A külön szolgáltatások után a bérlőnek a lakbéren felül szolgáltatási díjat kell fizetnie.”

(2) A Rendelet 19. §-a a következő (4a)–(4d) bekezdéssel egészül ki:

„(4a) Az önkormányzat kizárólagos tulajdonában álló épületben lévő lakások vonatkozásában a külön szolgáltatások körébe tartozik a víz- és csatornahasználat biztosítása.

(4b) A bérlő a külön szolgáltatások körébe tartozó szolgáltatásokért – különösen, ha a bérbeadó a szolgáltatást harmadik személytől veszi igénybe vagy harmadik személy közreműködésével nyújtja – azt a díjat köteles megtéríteni, amennyibe az adott szolgáltatás a bérbeadónak került.

(4c) A külön szolgáltatásokra vonatkozó részletszabályokat és díjszabási módokat a 10. melléklet tartalmazza.

(4d) A társasházakban lévő lakások vonatkozásában a bérlőt terhelő külön szolgáltatás díját a bérlő a társasházközösség által elfogadott mértéknek megfelelően köteles megtéríteni.”

(3) A Rendelet 19. § (5) bekezdése helyébe a következő rendelkezés lép:

„(5) A lakbér mértéke a bérbeadási módok szerint a következőkön alapul:

*a)* a szociális helyzet alapján bérbe adott lakás lakbérének mértéke az Ltv. 34. § (2) bekezdésében,

*b)* a költségelven bérbe adott lakás lakbérének mértéke az Ltv. 34. § (4) bekezdésében,

*c)* a piaci alapon bérbe adott lakás lakbérének mértéke az Ltv. 34. § (5) bekezdésében

foglalt jellemzők alapján kerül meghatározásra.”

(4) A Rendelet 19. §-a a következő (5a) bekezdéssel egészül ki:

„(5a) A lakbér mértékét a 7. melléklet állapítja meg.”

**11. §**

A Rendelet 23. §-a a következő (5) bekezdéssel egészül ki:

„(5) Ha a szociális helyzet alapján bérbe adott lakás esetén a bérlő 21. §-ban és a 22. §-ban meghatározott önkormányzati lakbértámogatásra való jogosultsága megszűnik, a bérbeadó – a bérlő vagyoni és jövedelmi helyzetének figyelembevételével – a fizetendő havi lakbér összegét a 7. mellékletben meghatározott lakbérmértékre módosítja.”

**12. §**

A Rendelet 38. § (10) bekezdése helyébe a következő rendelkezés lép:

„(10) A rendelet 9. mellékletében szereplő, az Üzletház II. jelű épületben lévő, piaci alapon bérbe adható konferenciaterem és tárgyalóterem, valamint a piaccsarnok esetében a bérbeadói jogokat a Polgármester gyakorolja.”

**13. §**

(1) A Rendelet 40. § (5) bekezdése helyébe a következő rendelkezés lép:

„(5) A bérleti díjat minden év január 31-ig a Polgármester felülvizsgálja, és a bérleti díj (2) bekezdés szerinti mértékkel megemelt bérleti díj összegéről írásban tájékoztatja a bérlőt.”

(2) A Rendelet 40. § (7) bekezdése helyébe a következő rendelkezés lép:

„(7) A bérlő a helyiség bérleti díját a következők szerint köteles a bérbeadó részére megfizetni:

*a)* a 8. mellékletben szereplő helyiség bérlője a bérleti díjat havonta előre a tárgyhónap 15. napjáig köteles megfizetni a Kft. részére.

*b)* a 9. mellékletben szereplő helyiség bérlője a bérleti díjat havonta előre a tárgyhónap 15. napjáig köteles megfizetni Derecske Város Önkormányzata részére.”

**14. §**

A Rendelet 55. §-a a következő (6) bekezdéssel egészül ki:

„(6) Az elővásárlási jog gyakorlója a vagyoni és jövedelmi helyzete alapján az alábbi kedvezményeket igényelheti, ha jövedelmi helyzete alapján megfelel a 4. § (2) bekezdésében, míg vagyoni helyzete alapján megfelel a 4. § (3) bekezdésében foglaltaknak:

*a)* a (2) bekezdés szerinti, 20 %-os mértékű első törlesztő részlet mértékének 2 %-kal történő csökkentése,

*b)* a (3) bekezdés a) pontjában rögzített 15 éves időtartamra szóló részletfizetési kedvezmény megnövelése 20 éves időtartamra,

*c)* a (3) bekezdés a) pontja szerinti szerződéses kamat évi 1 %-kal történő csökkentése,

*d)* a (3) bekezdés b) pontjában rögzített vételár-hátralék egy éven belüli megfizetése esetén a fennmaradó vételárhátralékból 15 %-os vételárengedmény,

*e)* a (3) bekezdés c) pontjában rögzített vételár-hátralék három éven belüli megfizetése esetén a fennmaradó vételárhátralékból 10 %-os vételárengedmény.”

**15. §**

(1) A Rendelet 57. § (3) bekezdése helyébe a következő rendelkezés lép:

„(3) Az elővásárlási joggal rendelkező vevő a vételár kiegyenlítésekor három évi részletfizetésre jogosult. Az első vételárrészlet nem lehet kevesebb, mint a vételár 50%-a. A fennmaradó vételárhátralékot havi egyenlő részletekben kell teljesíteni. A fennmaradó vételárhátralék után a Ptk. szerinti, a szerződésen alapuló pénztartozásokra kiköthető kamatot kell felszámolni.”

(2) A Rendelet 57. §-a a következő (3a) bekezdéssel egészül ki:

„(3a) Ha a vevő a megállapodásban meghatározott éves részletfizetési kötelezettségénél az adott év végéig többet teljesít (előtörleszt), akkor a többletteljesítés összegét a kamatszámítás során a kamatalapból le kell vonni és a kamatot ennek figyelembevételével kell megállapítani. Amennyiben az előtörlesztést követő évben a vevő az esedékes évi részletfizetési kötelezettségének egészben vagy részben nem tesz eleget, akkor a kamatszámítás során úgy kell eljárni, mintha előtörlesztésre nem került volna sor.”

**16. §**

(1) A Rendelet 1. melléklete helyébe az 1. melléklet lép.

(2) A Rendelet 5. melléklete helyébe a 2. melléklet lép.

(3) A Rendelet 7. melléklete helyébe a 3. melléklet lép.

(4) A Rendelet 8. melléklete helyébe a 4. melléklet lép.

**17. §**

(1) Rendelet az 5. melléklet szerinti 9. melléklettel egészül ki.

(2) A Rendelet a 6. melléklet szerinti 10. melléklettel egészül ki.

**18. §**

A Rendelet

*a)* 2. § (3) bekezdésében a „(1)-(2) bekezdésben” szövegrész helyébe a „(1)-(2d) bekezdésben” szöveg,

*b)* 39. § (3) bekezdésében a „8. melléklet” szövegrész helyébe a „8. és 9. melléklet” szöveg,

*c)* 40. § (1) bekezdésében a „Képviselő-testület” szövegrész helyébe a „bérbeadó” szöveg,

*d)* 41. § (9) bekezdésében a „Képviselő-testület” szövegrész helyébe a „bérbeadó” szöveg,

*e)* 43. § (4) bekezdésében a „bérbeadó” szövegrész helyébe a „Képviselő-testület” szöveg,

*f)* 49. § (2) bekezdésében a „Képviselő-testület” szövegrész helyébe a „bérbeadó” szöveg,

*g)* 50. § (1) bekezdés nyitó szövegrészében a „Polgármester” szövegrész helyébe a „bérbeadó” szöveg

lép.

**19. §**

Hatályát veszti a Rendelet

*a)* 5. § (4) bekezdése,

*b)* 8. §-a,

*c)* 20. § (3) és (4) bekezdése,

*d)* 25. § (4) bekezdése,

*e)* 27. § (2) bekezdése,

*f)* 32. §-a,

*g)* 36. §-a,

*h)* 41. § (5) bekezdés e) pontja,

*i)* 46. § (6) bekezdése,

*j)* 50. § (3) bekezdése,

*k)* 56. § (3)–(5) bekezdése.

**20. §**

Ez a rendelet a kihirdetését követő napon lép hatályba, és 2023. november 2-án hatályát veszti.

D e r e c s k e, 2023. október 26.

Rácz Anikó Varsányiné dr. Antal Erzsébet

polgármester jegyző

Záradék:

A kihirdetés időpontja: 2023. október 27.

Varsányiné dr. Antal Erzsébet

jegyző

*1. melléklet a …./2023. (X. 27.) önkormányzati rendelethez*

„1. melléklet a 34/2018. (XII. 21.) önkormányzati rendelethez

**PÁLYÁZATI SZABÁLYZAT**

**A. Pályázati felhívás**

1. **Derecske Város Önkormányzata**

**(4130 Derecske, Köztársaság út 87.)**

**Derecske Város Önkormányzat Képviselő-testülete**

**Családügyi és Esélyteremtési Bizottsága**

**nyilvános pályázat útján**

**szociális alapon** meghatározott lakbér alapján bérbeadásra meghirdeti a \_\_\_\_\_\_\_\_\_\_\_\_\_\_\_\_\_ szám alatt található

önkormányzati bérlakást

A bérlakás \_\_ szobás \_\_ m2-es \_\_\_\_\_\_komfortfokozatú.

* + 1. **A bérlakásra megállapított bérleti díj: \_\_\_\_Ft/m2/hó.**
    2. **A megkötendő lakásbérleti szerződés időtartama:\_\_év.**

A bérlakás műszaki állapota, jellemzői:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A bérlakás megtekinthető a bérlakás üzemeltetését ellátó Derecskei Városgazdálkodási Nonprofit Kft.-vel (székhelye: 4130 Derecske, Köztársaság út 90.) előre egyeztetett időpontban.

A pályázatok elbírálása Derecske Város Önkormányzatának az önkormányzat tulajdonában álló lakások és nem lakás céljára szolgáló helyiségek bérbeadásának, valamint elidegenítésének feltételeiről szóló önkormányzati rendelet (a továbbiakban: lakásrendelet), illetve annak 1. mellékletében lévő „Pályázati Szabályzat” alkalmazásával történik.

Érvényesen pályázni csak a Derecskei Közös Önkormányzati Hivatal Jogi és Szervezési Csoportján (4130 Derecske, Köztársaság út 87. „…..” épület, …. irodahelyiség) átvehető, vagy a [www.derecske.hu](http://www.derecske.hu/) honlapon letölthető, a lakásrendelet 1. mellékletében szereplő „Pályázati Szabályzat” kitöltésével és benyújtásával lehet.

**A pályázatot zárt, megcímezetlen, feladót és más jelet nem tartalmazó borítékban kell benyújtani a Derecskei Közös Önkormányzati Hivatal Jogi és Szervezési Csoportján (4130 Derecske, Köztársaság út 87. „…..” épület, ….. irodahelyiség) 20\_\_\_. \_\_\_\_\_\_\_\_\_\_\_\_\_hó \_\_\_\_\_\_napján \_\_\_\_\_\_\_\_ óráig.**

A pályázat beadását követően a pályázónak hiánypótlásra nincs lehetősége.

**A pályázatok elbírálására előreláthatólag 20\_\_\_. \_\_\_\_\_\_\_\_\_ hónapban kerül sor.**

A nyertes pályázat(ok) sorszáma a Derecskei Közös Önkormányzati Hivatal hirdetőtábláján kifüggesztésre kerül.

Derecske Város Önkormányzata fenntartja magának azon jogát, mely szerint a pályázati eljárást részben vagy egészben eredménytelennek nyilváníthatja indoklás nélkül.

**B. Pályázó(k) adatai**

A pályázó neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Személyi adatai

szül. helye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

szül. ideje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

anyja neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lakcíme: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,Mobil:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A pályázó **házastársának/élettársának\*** neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Személyi adatai

szül. helye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ideje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

anyja neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lakcíme: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,Mobil:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* a megfelelő szövegrészt egyértelműen (aláhúzással, karikázással) kell megjelölni,

Élettársi kapcsolat: A Ptk. 6:514. § (1) bekezdése szerint: élettársi kapcsolat áll fenn két olyan, házasságkötés nélkül közös háztartásban, érzelmi és gazdasági közösségben együtt élő személy között, akik közül egyiknek sem áll fenn mással házassági életközössége, bejegyzett élettársi életközössége vagy élettársi kapcsolata, és akik nem állnak egymással egyenesági rokonságban vagy testvéri kapcsolatban.

Az élettársi kapcsolatnak a pályázat benyújtását megelőzően legalább 1 éven keresztül fenn kell állnia és ezt hatósági bizonyítvánnyal kell igazolni.

A pályázó **gyermekének** neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Személyi adatai

szül. helye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ideje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

anyja neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lakcíme: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A pályázó **gyermekének** neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Személyi adatai

szül. helye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ideje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

anyja neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lakcíme: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A pályázó **gyermekének** neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Személyi adatai

szül. helye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ideje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

anyja neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lakcíme: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A pályázó **gyermekének** neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Személyi adatai

szül. helye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ideje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

anyja neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lakcíme: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**C. Nyilatkozatok**

Az alábbi nyilatkozatok a pályázat beadásának feltételeit rögzítik a lakásrendelet 4. § (5) bekezdése alapján, ha a feltett kérdések bármelyikére a pályázó igennel nyilatkozik, vagy nem nyilatkozik, úgy pályázata további értékelés nélkül elutasításra kerül.

|  |
| --- |
| A pályázó a pályázat benyújtására megállapított határnapig a 18. életévét nem töltötte be (kivételnek számít, ha a pályázó házasságkötés révén szerzett nagykorúságot a 18. életévének betöltése előtt):  igen  nem |

Kizárólag a 18. életévét betöltött, illetve házasságkötés révén nagykorúságot szerzett igénylő vehet részt a pályázaton.

A pályázó családjának (együtt költözni szándékozók) egy főre jutó havi jövedelme a pályázat benyújtását megelőző 3 hónapban elérte a szociális vetítési alap összegének a 250 %-át, míg egyedülélő esetén annak 300 %-át:

igen

nem

A fentiek bizonyítására a pályázó köteles a saját és a vele együtt költözni szándékozó személyek elmúlt 3 hónapra vonatkozó jövedelmi igazolásokat becsatolni.

A pályázó vagy a pályázó családja a pályázat beadásának időpontjában rendelkezik hasznosítható ingatlan, jármű vagy vagyoni értékű jog tulajdonjogával, továbbá pénzforgalmi szolgáltatónál kezelt – jövedelemként figyelembe nem vett - összeggel, amelynek

- külön-külön számított forgalmi értéke, illetve összege a szociális vetítési alap összegének a 30-szorosát meghaladja:

igen

nem

- vagy együttes forgalmi értéke a szociális vetítési alap összegének a 80-szorosát:

igen

nem

Az pályázat kiírója a pályázó büntetőjogi felelőssége tudatában tett nyilatkozatát elfogadja azzal, hogy ha a megkötendő szerződés időtartama alatt a Derecskei Közös Önkormányzati Hivatal tudomást szerez a nyilatkozat hamisságáról, úgy a fennálló bérleti szerződés azonnali felmondását vonja maga után.

A pályázónak nyilatkoznia kell az alábbi körülmény/körülmények fennállásáról, és ezt megfelelő módon igazolni is köteles:

|  |  |
| --- | --- |
| **Jellemző** | **Amennyiben fennáll jelölje X-el** |
| Állami gondozása nagykorúságának elérésével 5 éven belül szűnt meg |  |
| Hajléktalanként látnak el |  |
| Legalább két kiskorú gyermek eltartásáról gondoskodik |  |
| Egyedül neveli kiskorú gyermekét/gyermekeit |  |
| Rokkant vagy munkaképtelen |  |
| Bármilyen jogcímen komfort nélküli vagy szükséglakásban lakik |  |
| Aki tartósan beteg kiskorú vagy nagykorú gyermek eltartásáról gondoskodik |  |

Amennyiben a pályázó tekintetében a fenti körülmények közül valamelyik körülmény fennáll, azonban azt nem igazolja megfelelően, abban az esetben nem létesíthető lakásbérleti jogviszony.

A pályázó kötelezettséget vállal arra, hogy amennyiben a szerződés megszűntekor a szociális bérletre vonatkozó feltételek hiányában részére a lakás újból nem adható bérbe, a lakást elhelyezési igény nélkül a szerződés megszűnését követő 15 napon belül kiüríti.

Amennyiben a pályázó az azonos időpontban meghirdetett lakások közül több lakás bérletére nyújt be pályázatot, akkor a pályázónak nyilatkoznia kell ennek tényéről és több nyertes pályázat esetén ennek rangsoráról.

A pályázó az adatlap aláírásával tudomásul veszi, hogy a pályázatok elbírálása Derecske Város Önkormányzat Képviselő-testületének az önkormányzat tulajdonában álló lakások és nem lakás céljára szolgáló helyiségek bérbeadásának, valamint elidegenítésének feltételeiről szóló önkormányzati rendeletben foglaltak alapján történik.

A megkötendő lakásbérleti szerződések tartalmára a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény és az lakásrendelet szabályai az irányadóak.

A pályázó az adatlap aláírásával tudomásul veszi, hogy az önkormányzat a megállapított bérleti díjat jogosult 12 havonta – amennyiben azt a lakás fenntartásával kapcsolatban felmerülő költségek indokolják – a Képviselő-testület döntésének megfelelően emelni.

A Pályázónak nyilatkoznia kell arról, hogy a „Leromlott városi területek rehabilitációja Derecskén” című, TOP-4.3.1-16-HB1-2017-00006 számú projekt Pályázati Felhívásának feltételeit és célját megismerte.  
Pályázónak vállalnia kell az együttműködést az integráció céljának elérésében az önkormányzattal, konzorciumi partnerekkel és a TOP-5.2.1-es konstrukciójában biztosított szociális munkással.

A pályázó az adatlap aláírásával együtt nyilatkozik arról, hogy büntetőjogi felelősségének tudatában kijelenti, az általa közölt adatok a valóságnak megfelelnek.

*Derecske, 20\_\_. \_\_\_\_\_\_\_\_\_\_\_\_\_\_\_\_\_\_\_\_\_\_*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pályázó(k)”

*2. melléklet a …./2023. (X. 27.) önkormányzati rendelethez*

5. melléklet a 34/2018. (XII. 21.) önkormányzati rendelethez

**Szociális alapon, piaci alapon és költségelven bérbe adható**

**lakások jegyzéke**

|  |  |  |  |  |
| --- | --- | --- | --- | --- |
| **1. Szociális bérlakásként bérbe adható lakások jegyzéke** | | | | |
| **Sor-**  **szám** | **Cím** | **Helyrajzi szám** | **Hasznos alapterület**  **(m2)** | **Komfortfokozat** |
| 1. | Csuklya u. 18/1. | 919 | 42 | összkomfortos |
| 2. | Csuklya u. 18/2. | 919 | 33 | összkomfortos |
| 3. | Szív u. 27. 1-2. | 954/2 | 47 | összkomfortos |
| 4. | Szív u. 27. 3-4. | 954/2 | 47 | összkomfortos |
| 5. | Bacsó Béla u. 29. | 1043/A | 58 | komfortos |
| 6. | Rákóczi út 76/2. | 2032 | 44 | komfortos |
| 7. | Rákóczi út 76/3. | 2032 | 58 | komfortos |
| 8. | Csuklya u. 2/a. | 909 | 59 | összkomfortos |
| 9. | Csuklya u. 12. | 916 | 32 | összkomfortos |
| **2. Piaci alapon bérbe adható lakások jegyzéke** | | | | |
| 1. | Köztársaság út 94/1. | 820 | 108 | komfortos |
| 2. | Köztársaság út 94/2. | 820 | 37 | komfortos |
| 3. | Szováti út 4/1. | 1513 | 62,22 | összkomfortos |
| 4. | Szováti út 6/1. | 1514/A | 36,75 | összkomfortos |
| 5. | Szováti út 6/2. | 1514/A | 33,32 | összkomfortos |
| 6. | Köztársaság út 108/1. | 1336 | 70 | komfortos |
| 7. | Köztársaság út 108/2. | 1336 | 70 | komfortos |
| 8. | Köztársaság út 108/3. | 1336 | 23 | komfortos |
| 9. | Kinizsi u. 10. I. épület I. emelet 1. ajtó | 1502/1/A/4 | 61 | komfortos |
| 10. | Rákóczi út 8. B. lh. II. emelet 2. ajtó | 1527/A/6 | 47 | komfortos |
| 11. | Rákóczi út 8. A. lh. II. emelet 2. ajtó | 1527/A/12 | 47 | komfortos |
| 12. | Köztársaság út 57. | 360 | 72 | komfortos |
| 13. | Ipar u. 5. | 1500 | 121,88 | összkomfortos |
| **3. Költségelven bérbe adható lakások jegyzéke** | | | | |
| 1. | Köztársaság út 81. A. lh. I. emelet 1. ajtó | 13/2/A/6 | 69 | összkomfortos |
| 2. | Köztársaság út 81. A. lh. I. emelet 2. ajtó | 13/2/A/7 | 34 | összkomfortos |
| 3. | Köztársaság út 81. A. lh. I. emelet 3. ajtó | 13/2/A/8 | 54 | összkomfortos |
| 4. | Köztársaság út 81. A. lh. tetőtér 7. ajtó | 13/2/A/9 | 63 | összkomfortos |
| 5. | Köztársaság út 81. A. lh. tetőtér 8. ajtó | 13/2/A/10 | 32 | összkomfortos |
| 6. | Köztársaság út 81. A. lh. tetőtér 9. ajtó | 13/2/A/11 | 52 | összkomfortos |
| 7. | Köztársaság út 81. B. lh. I. emelet 6. ajtó | 13/2/A/17 | 69 | összkomfortos |
| 8. | Köztársaság út 81. B. lh. I. emelet 5. ajtó | 13/2/A/18 | 34 | összkomfortos |
| 9. | Köztársaság út 81. B. lh. I. emelet 4. ajtó | 13/2/A/19 | 54 | összkomfortos |
| 10. | Köztársaság út 81. B. lh. tetőtér 12. ajtó | 13/2/A/20 | 63 | összkomfortos |
| 11. | Köztársaság út 81. B. lh. tetőtér 11. ajtó | 13/2/A/21 | 32 | összkomfortos |
| 12. | Köztársaság út 81. B. lh. tetőtér 10. ajtó | 13/2/A/22 | 52 | összkomfortos |

*3. melléklet a …./2023. (X. 27.) önkormányzati rendelethez*

7. melléklet a 34/2018. (XII. 21.) önkormányzati rendelethez

**Szociális helyzet alapján, költségelven és piaci alapon bérbe adott lakások esetében a ténylegesen fizetendő lakbér alapját képező lakbér mértéke**

**2023. október 28-tól**

Bruttó Ft

|  |  |  |  |
| --- | --- | --- | --- |
| **Bérbeadás módja** | **Lakás komfort-fokozata** | **Lakóövezet besorolása** | |
| **I.** | **II.** |
| **Lakbér összege**  **(Ft/m2/hó)** | |
| **Szociális helyzet alapján történő bérbeadás esetén** | összkomfortos | **385** | **334** |
| komfortos | **334** | **305** |
| félkomfortos | - | - |
| komfort nélküli | - | - |
| **Piaci alapon történő bérbeadás esetén** | összkomfortos | **460** | **414** |
| komfortos | **414** | **385** |
| félkomfortos | - | - |
| komfort nélküli | - | - |
| **Költségelven történő bérbeadás esetén** | összkomfortos | **782** | - |
| komfortos | - | - |
| félkomfortos | - | - |
|  | komfort nélküli | - | - |

*4. melléklet a …./2023. (X. 27.) önkormányzati rendelethez*

8. melléklet a 34/2018. (XII. 21.) önkormányzati rendelethez

**Piaci alapon és költségelven bérbe adható**

**helyiségek jegyzéke**

**I.**

|  |  |  |  |  |
| --- | --- | --- | --- | --- |
| **1. Piaci alapon bérbe adható helyiségek jegyzéke** | | | | |
| **Sor-**  **szám** | **Cím** | **Helyrajzi szám** | **Hasznos alapterület**  **(m2)** | **Megnevezés** |
| 1. | Köztársaság út 86. | 815/4 | 16 | Garázs |
| 2. | Köztársaság út 86. | 815/5 | 19 | Garázs |
| 3. | Köztársaság út 86. | 815/8 | 20 | Garázs |
| **2. Költségelven bérbe adható helyiségek jegyzéke** | | | | |
| 1. | Köztársaság út 81. | 13/2/A/3 | 14,85 | Garázs |
| 2. | Köztársaság út 81. | 13/2/A/4 | 14,85 | Garázs |
| 3. | Köztársaság út 81. | 13/2/A/5 | 17,28 | Garázs |
| 4. | Köztársaság út 81. | 13/2/A/14 | 14,85 | Garázs |
| 5. | Köztársaság út 81. | 13/2/A/15 | 14,85 | Garázs |
| 6. | Köztársaság út 81. | 13/2/A/16 | 17,28 | Garázs |

*5. melléklet a …./2023. (X. 27.) önkormányzati rendelethez*

9. melléklet a 34/2018. (XII. 21.) önkormányzati rendelethez

**Piaci alapon bérbe adható**

**helyiségek jegyzéke**

**II.**

|  |  |  |  |  |
| --- | --- | --- | --- | --- |
| **1. Piaci alapon bérbe adható helyiségek jegyzéke** | | | | |
| **Sor-**  **szám** | **Cím** | **Helyrajzi szám** | **Hasznos alapterület**  **(m2)** | **Megnevezés/ elhelyezkedés** |
| 1. | Rákóczi út 3-5. | 1578/5 | 18 | Rendelő |
| ***Makkay János tér – Üzletház I. jelű épület*** | | | | |
| 2. | Makkay János tér | 74 | 126,45 | Üzlet |
| 3. | Makkay János tér | 74 | 30,00 | Üzlet |
| 4. | Makkay János tér | 74 | 28,38 | Üzlet |
| 5. | Makkay János tér | 74 | 28,39 | Üzlet |
| 6. | Makkay János tér | 74 | 30,27 | Üzlet |
| 7. | Makkay János tér | 74 | 38,45 | Üzlet |
| ***Makkay János tér – Üzletház II. jelű épület*** | | | | |
| 8. | Makkay János tér | 74 | 267,31 | Üzlet (földszint) |
| 9. | Makkay János tér | 74 | 118,93 | Konferenciaterem (emelet) |
| 10. | Makkay János tér | 74 | 31,08 | Tárgyalóterem (emelet) |
| ***Makkay János tér – Piaccsarnok*** | | | | |
| 11. | Makkay János tér | 74 | 349,62 | Piaccsarnok |
| ***Makkay János tér – Vendéglátó egység*** | | | | |
| 12. | Makkay János tér | 74 | 83,69 | Vendéglátó egység |

*6. melléklet a …./2023. (X. 27.) önkormányzati rendelethez*

10. melléklet a 34/2018. (XII. 21.) önkormányzati rendelethez

**A külön szolgáltatásokra vonatkozó részletszabályok és díjszabási módok**

**I. Külön szolgáltatás:**

**1.** Vízellátás és a csatornahasználat:

**A mérőórával nem rendelkező önkormányzati tulajdonú lakások bérlői által fizetendő víz- és csatornaátalány díja:**

**150 l/fő/nap\*365/1000= 54,75 m3/fő/év,**

**54,75 m3/fő/év:12 hónap= 4,5625 m3/fő/hó,**

**alkalmazandó átalánydíj összege: 4,5 m3/fő/hó.**